Тысяча і адна ноч (балет)

«Тысяча і адна ноч» () — балет у дзвюх дзеях, напісаны ў 1979 годзе. Лібрэта  і Рустама Ібрагімбекавых. Музыка азербайджанскага кампазітара Фікрэта Амірава. Лібрэта балета напісана па матывах збору казак «Тысяча і адна ноч».

Упершыню ўбачыў свет у Баку ў 1979 годзе на сцэне Азербайджанскага акадэмічнага тэатра оперы і балета дырыжорам-пастаноўшчыкам  са сцэнаграфіяй . Адноўлены ў 1992 годзе. У 1999 годзе быў пастаўлены ў Харкаўскім акадэмічным тэатры оперы і балета і ў Краснаярскім дзяржаўным тэатры оперы і балета.

Асновай балета стала папулярнае «Апавяданне пра цара Шахрыяра». У балет уваходзяць сюжэты і іншых казак — пра прыгоды Сіндбада-марахода, ,  і прынцэсу Будур,  і сорак разбойнікаў.

За стварэнне гэтага балета Фікрэт Аміраў быў ганараваны ў 1980 годзе Дзяржаўнай прэміяй СССР.

 Пастаноўка ў Беларусі 
250px|міні|Беларуская пастаноўка 2014 года
У 2014 годзе балет быў пастаўлены ў Мінску на сцэне Беларускага дзяржаўнага акадэмічнага музычнага тэатра. Балетмайстрам спектакля стала вядомая азербайджанская харэограф Медзіна Аліева, дырыжор-пастаноўшчык Эйюб Куліеў.

 Спасылкі 

 Пазайздросцяць і нашы класікі… 
 Двайная прэм’ера на сцэне Музычнага тэатра Беларусі

Катэгорыя:Балеты Фікрэта Амірава
Катэгорыя:Балеты 1979 года
Катэгорыя:Балет у Азербайджане
Катэгорыя:Тысяча і адна ноч
Катэгорыя:Балет у Беларусі
Катэгорыя:Беларускі дзяржаўны акадэмічны музычны тэатр